open-index/open-wikipedia-markdown huggingface dataset:
पश्चिम बंगाल राष्ट्रीय न्यायिक विज्ञान विश्वविद्यालय

**पश्चिम बंगाल राष्ट्रीय न्यायिक विज्ञान विश्वविद्यालय** भारतीय राज्य पश्चिम बंगाल का एक विश्वविद्यालय है।

श्रेणी:पश्चिम बंगाल के विश्वविद्यालय
औरिगन

thumb|संयुक्त राज्य अमेरिका में औरिगन की स्थिति

**औरिगन** () संयुक्त राज्य अमेरिका के पश्चिमी तट पर उत्तर पश्चिमी प्रशांत क्षेत्र में राज्य है। इसके उत्तर में वॉशिंगटन राज्य, दक्षिण में कैलिफ़ोर्निया और नेवाडा, पूर्व में इडाहो और पश्चिम में प्रशांत महासागर है। पश्चिमी व्यापारियों, खोजकर्ताओं और निवासियों के आने से पहले ओरेगॉन में कई मूल अमेरिकी जनजातियाँ बसी हुई थी। 18वीं शताब्दी के अंत तक इस इलाके पर ब्रिटेन और अमेरिका दोनों ही अपना अधिकार बताते थे। 1818 की संधि के बाद अमेरिका का इस पर पूर्ण अधिकार हो गया। 14 फरवरी, 1859 को ये इलाका अमेरिका का 33वां राज्य बन गया। 

औरिगन अमेरिका का 9वां सबसे बड़ा राज्य है। 2016 के अनुमान के मुताबिक राज्य की जनसंख्या 40,93,465 है जिससे इसका सभी राज्यों में स्थान 27वां हुआ। सलेम राज्य की राजधानी है और पॉर्टलैंड सबसे बड़ा शहर। 

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
बौद्ध

**बौद्ध** (अंग्रेज़ीः Buddhist) वे लोग हैं जो भारत में 5वीं शताब्दी ईसा पूर्व में गौतम बुद्ध द्वारा स्थापित एक धार्मिक और दार्शनिक परंपरा, बौद्ध धर्म का पालन करते हैं। बौद्ध पहचान धार्मिक, सांस्कृतिक या धर्मनिरपेक्ष हो सकती है, जिसमें मठवासी व्यवसायी, सामान्य अनुयायी और ऐसे व्यक्ति शामिल हैं जो औपचारिक अनुष्ठानों के बिना ध्यान और नैतिक प्रथाओं को अपनाते हैं।

यह शब्द संस्कृत शब्द बौद्ध (बौद्ध) से उत्पन्न हुआ है जिसका अर्थ है "बुद्ध का अनुयायी", जो स्वयं बुद्ध (बुद्ध) से लिया गया है जिसका अर्थ "जागृत व्यक्ति" है।

प्राचीन भारत में, बुद्ध के अनुयायियों ने खुद को शाक्यों (शाक्यभिक्सु) के रूप में पहचाना, जो बुद्ध के कबीले, शाक्य के नाम से लिया गया था। अंग्रेजी शब्द बौद्ध 19वीं शताब्दी की शुरुआत में उभरा, जिसमें बुद्ध को प्रत्यय "-ist" के साथ जोड़ा गया, जो एक अनुयायी या अनुयायी को दर्शाता है। अंग्रेजी में बौद्ध धर्म का पहला दर्ज उपयोग 1810 में हुआ था। 2010 में, लगभग 488 मिलियन अनुयायियों की अनुमानित आबादी के साथ, बौद्ध धर्म में दुनिया की कुल आबादी का 7% से अधिक हिस्सा शामिल है। अवरोही क्रम में, प्रत्येक महाद्वीपीय भूभाग पर बौद्धों के रूप में पहचान करने वाले लोगों का प्रतिशत हैः विशाल बहुमत (एशिया और प्रशांत में लगभग 98%, यूरोप में लगभग 1%, और अफ्रीका, ओशिनिया और अमेरिका में सामूहिक रूप से 1% से कम।

इसके अतिरिक्त, उपविभाजित भौगोलिक क्षेत्रों में, यह आंकड़ा पूर्वी एशिया में लगभग 93%, दक्षिण पूर्व एशिया में 67% और दक्षिण एशिया में 29% है। जबकि कई बौद्ध स्कूल और परंपराएं हैं, साथ ही गैर-सांप्रदायिक बौद्ध, दो सबसे बड़ी परंपराएं थेरवाद बौद्ध धर्म (मुख्य रूप से श्रीलंका, थाईलैंड, म्यांमार, कंबोडिया और लाओस में) और महायान बौद्ध धर्म (प्रमुख रूप से चीन, जापान, कोरिया और वियतनाम में) हैं।

सरासर संख्या के हिसाब से, चीन वैश्विक बौद्ध आबादी का सबसे बड़ा हिस्सा है, इसके बाद थाईलैंड और जापान का स्थान है। बौद्ध बहुल देशों के बाहर, भारत और संयुक्त राज्य अमेरिका में महत्वपूर्ण आबादी पाई जाती है। ध्यान और माइंडफुलनेस प्रथाओं में बढ़ती रुचि के कारण, बौद्ध धर्म विश्व स्तर पर, विशेष रूप से पश्चिमी देश में प्रभाव में बढ़ रहा है।

## सन्दर्भ


श्रेणी:बौद्ध धर्म
श्रेणी:गौतम बुद्ध
चिदम्बरम् सुब्रह्मण्यम्

**चिदम्बरम् सुब्रह्मण्यम्** (30 जनवरी, 1910 - 7 नवंबर, 2000) भारतीय राजनेता थे। वे राज्य और केंद्र स्तर के मंत्री और गवर्नर रहे।

## शिक्षा
No reasult

## जीवन
लोकसभा मे उनका चुनाव पहली बार 1962 मे हुआ। उन्हे तब इस्पात और खनन मंत्रालय की बागडोर सौपी गई। उसके बाद लाल बहादूर शास्त्री के मंत्रालय मे वे कृषि मंत्री बने, भारत के हरित क्रांति मे उनका महत्वपूर्ण योगदान रहा। बाद मे वे रक्षा और वाणिज्य मंत्री बने। पंडित नेहरु, लाल बहादूर शास्त्री और इंदिरा गांधी, तीनों के साथ मंत्री पद मे काम करने वाले एकमात्र व्यक्ति है। केंद्रिय मंत्री बनने से पहले उन्होने तमिलनाडु के राज्य मंत्री पद पे भी काम किया। 

वे 1990-1993 के बीच महाराष्ट्र के गवर्नर रहे।

1998 में उन्हें भारत रत्न से सम्मनित किया गया। ेट्स

## इन्हें भी देखें
नो रीजल्ट

## बाहरी कड़ियाँ
चिदम्बरम् सुब्रह्मण्यम् पे अंग्रेजी लेख

श्रेणी:1910 में जन्मे लोग
श्रेणी:२००० में निधन
श्रेणी:महाराष्ट्र के राज्यपाल
श्रेणी:भारत रत्न सम्मान प्राप्तकर्ता
श्रेणी:भारतीय राष्ट्रीय कांग्रेस के राजनीतिज्ञ ओर अनेक है
विद्रूप

व्यंग्यात्मक या जग हंसाई जिसकी होती है उसे ही विद्रूप कहा जाता है।

## उदाहरण

## मूल
बिगड़ा हुआ रूप (नकारात्मक अर्थ में)

किसी भी चीज का बिगड़ा, नकारात्मक रूप; प्रायः जिसे प्रकट नहीं किया जाता.

## संबंधित शब्द
### हिंदी में
* विकृत 

squid
सोनपुर मेला

**सोनपुर मेला** बिहार के सोनपुर में हर साल कार्तिक पूर्णिमा (नवंबर-दिसंबर) में लगता हैं। यह एशिया का सबसे बड़ा पशु मेला हैं। मेले को 'हरिहर क्षेत्र मेला' के नाम से भी जाना जाता है जबकि स्थानीय लोग इसे **छत्तर मेला** पुकारते हैं। बिहार की राजधानी पटना से लगभग 25 किमी तथा वैशाली जिले के मुख्यालय हाजीपुर से ३ किलोमीटर दूर सोनपुर में गंडक के तट पर लगने वाले इस मेले ने देश में पशु मेलों को एक अलग पहचान दी है। इस महीने के बाकी मेलों के उलट यह मेला कार्तिक पूर्णिमा पर स्नान के बाद शुरू होता है। एक समय इस पशु मेले में मध्य एशिया से कारोबारी आया करते थे। अब भी यह एशिया का सबसे बड़ा पशु मेला माना जाता है। सोनपुर पशु मेला में आज भी नौटंकी और नाच देखने के लिए भीड़ उमड़ती है। एक जमाने में यह मेला जंगी हाथियों का सबसे बड़ा केंद्र था। मौर्य वंश के संस्थापक चन्द्रगुप्त मौर्य (340 ई॰पु॰ -298 ई॰पु), मुगल सम्राट अकबर और 1857 के गदर के नायक वीर कुँवर सिंह ने भी से यहां हाथियों की खरीद की थी। सन् 1803 में रॉबर्ट क्लाइव ने सोनपुर में  घोड़े के बड़ा अस्तबल भी बनवाया था। एक दौर में सोनपुर मेले में नौटंकी की मल्लिका गुलाब बाई का जलवा होता था।

सोनपुर मेला में भू-राजस्व विभाग का स्टॉल से बिहार के सभी राजस्व ग्रामों का डिजिटल मानचित्र 150 रूपये मात्र सरकारी शुल्क के द्वारा कोई भी नागरिक तीन मिनट के अन्दर प्राप्त कर सकते हैं। यह कार्य राष्ट्रीय सूचना विज्ञान केन्द्र पटना के तकनीकी सहयोग के द्वारा किया गया है। समय के बदलते प्रभाव के असर से हरिहर क्षेत्र सोनपुर मेला, पशु बाजारों से हटकर अब आटो एक्स्पो मेले का रूप लेता जा रहा है। पिछले कई वर्षों से इस मेले में कई कंपनियों के शोरूम तथा बिक्री केंद्र यहां खुल रहे हैं। मेले में  रेल ग्राम प्रदर्शनी लगी। रेलग्राम में  टॉय ट्रेन चलाई जा रही। सोनपुर मेले के प्रति विदेशी पर्यटकों में भी खास आकर्षण देखा जाता है। जर्मनी, अमेरिका, फ्रांस एवं अन्य विदेशी पर्यटकों को आकर्षित करने के लिए स्विस कॉटेजों का निर्माण किया जाता है।  पर्यटकों को पटना एयरपोर्ट से सोनपुर मेला आने व जाने के लिए प्रीपेड टैक्सी भी उपलब्ध कराई जायेगी।

मेलों से जुडे तमाम आयोजन तो यहां होते ही हैं। यहां हाथियों व घोडों की खरीद हमेशा से सुर्खियों में रहती है। पहले यह मेला हाजीपुर में होता था। सिर्फ हरिहर नाथ की पूजा सोनपुर में होती थी लेकिन बाद में मुगल बादशाह औरंगजेब के आदेश से मेला भी सोनपुर में ही लगने लगा। 2001 में, सोनपुर मेला में लाया गया हाथियों की संख्या 92 थी, जबकि 2016 में 13 हाथियों ने इसे मेले में बनाया, केवल प्रदर्शन के लिए, बिक्री के लिए नहीं। 2017 में, मेले में 3 टस्कर था। हरिहर क्षेत्र 2017 सोनपुर मेला 32 दिनों का होगा। सोनपुर मेले का उदघाटन इस बार 2 नवंबर को तथा समापन 3 दिसंबर को किया जाएगा। मेला में नौका दौड़, दंगल, वाटर सर्फिंग, वाटर के¨नग सहित विभिन्न प्रकार के खेल व प्रतियोगिता का भी आयोजन किया जाएगा।

सैकड़ों वर्षो के इतिहास में यह पहली बार हो रहा है कि कार्तिक पूर्णिमा के अवसर पर लगने वाला विश्व विख्यात हरिहर क्षेत्र सोनपुर मेला 2020 में नहीं लगेगा। कारण है कोरोना (कोविड-19) महामारी।

## इन्हें भी देखें
* पुष्कर मेला

## सन्दर्भ

## बाहरी कड़ियाँ
* सोनपुर का विख्यात मेला
* आस्था एवं संस्कृति का केन्द्र हरिहरक्षेत्र मेला सोनुपर

श्रेणी:संस्कृति
श्रेणी:बिहार
पजामा

300px|thumb|right|पायजामा
**पायजामा** या **पैजामा** या **पाजामा** कमर में बांधकर पैरों में पहना जाने वाला वस्त्र है जो थोडा ढ़ीला-ढ़ाला होता है।

## इन्हें भी देखें
* साड़ी
* खादी
* धोती
* भारतीय पोशाक
* कुर्ती
* शेरवानी

श्रेणी:भारतीय पोशाक
श्रेणी:परिधान
दुपट्टा

भारतीय परिधान सलवार कुरता का एक अभिन्न अंग है। सलवार कुर्ते के तीसरे वस्त्र को दुपट्टा कहा जाता है। दुपट्टे को 'चुन्नी', 'ओढ़नी', 'शाल' एवं अन्य नामों से भी जाना जाता है। दुपट्टे का प्रयोग प्राचीन काल से घाघरे, साड़ी अथवा सलवार सूट के साथ किया जाता रहा है। ग्रामीण भारतीय महिलाएं दुपट्टे को सर पर इस तरह से ढकती हैं ताकि उनके सर व चेहरे का अधिकतर भाग दुपट्टे से ढका रहे। यह प्रथा भारत के उत्तरी हिस्सों में खास तौर पर देखने को मिलती है।

नए ज़माने में दुपट्टे ने अलग रूप ले लिया है और बहुत से फैशन डिज़ाइनर दुपट्टे को परिवर्तित करके अंतर्राष्ट्रीय फैशन में इसे वरीयता दिला चुके हैं। दुपट्टा भारतीय एवं पाकिस्तानी फैशन में स्त्री एवं पुरुष दोनों के बीच लोकप्रिय है। हिन्दू और मुस्लिम विवाह में जहाँ एक और दुल्हन दुपट्टे से अपना सर ढकती है वहीँ दूसरी ओर दूल्हा दुपट्टे का प्रयोग शेरवानी के साथ करता है।

## इन्हें भी देखें

* साड़ी
* खादी
* धोती
* भारतीय पोशाक
* कुर्ती
* शेरवानी
* पजामा
* पगड़ी
* कुर्ता

श्रेणी:भारतीय पोशाक
श्रेणी:परिधान
पगड़ी

right|thumb|300px|पगड़ी पहने एक सिख
**पगड़ी** सिर पर बांधा जाने वाला परिधान या पहनावा है। पगड़ी धारण करना सिख लोगों के पाँच चिह्नों में से है। पगड़ी विश्व के अनेक समाजों में प्रचलित थी। भारत में भी पगड़ी का बहुत प्रचलन था और सभी वर्गों के लोग इसे धारण करते थे। अंग्रेजों के आगमन के बाद इसमें धीरे-धीरे कमी आयी। राजस्थान में पगड़ी को पगड़ी, पाग या चिरा कहा जाता था। मरूस्थल में पगड़ी तेज गर्मी से रक्षा करती है। मुगलकाल मे पगड़ी में काफी बदलाव आया। अकबर के काल में "अटपटी" पगङी प्रचलित थी। उदयपुर में अमरशाही,डूंगरपुर में उदयशाही,बूंदीमें बूंदीशाही ,जोधपुर में विजयशाही और जयपुर मे मानशाही पगड़ी प्रचलित थी। राजस्थान में ॠतुओ के अनुसार पगड़ी के रंग थे।बारिश में गहरे रंग की पगड़ी, सर्दी में गहरी लाल,गर्मी में केसरिया, और दशहरे पर मदील पगड़ी पहनी जाती थी। इन पगङियो मे सोने ,चांदी के एवं हीरे जङित तुरा,सरपेच,बालाबंदी,धुगधुगी,गोशपेच,लटकन और फतेहपेच लगाये जाते थे। 

## इन्हें भी देखें
* रसम पगड़ी
* साड़ी
* खादी
* धोती
* भारतीय पोशाक
* शेरवानी
* पजामा
* कुर्ता
* कुर्ती
* दुपट्टा
thumb|right|200px|
thumb|right|200px|
## बाहरी कड़ियाँ
* Information on why Sikhs wear Turbans
* What is the purpose of wearing a Turban in Sikh Religion
* Understanding Turbans

श्रेणी:वस्त्र
श्रेणी:सिर के वस्त्र
श्रेणी:सिख धर्म
श्रेणी:भारतीय पोशाक
श्रेणी:परिधान
श्रेणी:टोपियाँ
शेरवानी

** शेरवानी** दक्षिण एशिया में पुरुषों द्वारा पहना जाने वाला एक लंबी आस्तीन वाला बाहरी कोट होता है। पश्चिमी फ्रॉक कोट की तरह, यह भी फिटेड होता है, कमर पर थोड़ा दबाव डालता है; यह घुटनों के नीचे तक आता है और आगे की तरफ बटन लगे होते हैं। यह बिना कॉलर वाला, शर्ट जैसा कॉलर वाला या मैंडरिन कॉलर की शैली में स्टैंड-अप कॉलर वाला हो सकता है ।  यह 19वीं शताब्दी में भारतीय उपमहाद्वीप में मुगल काल के उत्तरार्ध के बाहरी परिधान, अंगरखा —जो स्वयं फ़ारसी केप, बलाबा से विकसित हुआ था— के परिणामस्वरूप विकसित हुआ , जिसे आगे की तरफ बटन लगाकर पश्चिमी शैली दी गई।

## इन्हें भी देखें
* साड़ी
* खादी
* धोती
* भारतीय पोशाक
* कुर्ती
* कुर्ता
* पजामा
## सन्दर्भ

श्रेणी:भारतीय पोशाक
श्रेणी:परिधान
कुर्ती

आधुनिक उपयोग में, महिलाओं द्वारा पहने जाने वाले छोटे कुर्ते को **कुर्ती** कहा जाता है। हालाँकि, परंपरागत रूप से कुर्ती शब्द ऐसे परिधान को संदर्भित करता है जो कमर तक आता है और किनारों से बंद होता है। माना जाता है कि यह शुंग काल के अंगरखा से आया है। कुर्ती और  चोली में यह अंतर है कि चोली में कमर खुली रहती है।


File:Choli.JPG
File:Kutch blouse.jpg


## सन्दर्भ

## इन्हें भी देखें
* साड़ी
* खादी
* धोती
* भारतीय पोशाक
* शेरवानी
* पजामा

श्रेणी:भारतीय पोशाक
श्रेणी:परिधान
लोटा

thumb|left| लोटा
**लोटा** भारतीय खाना बनाने में इस्तेमाल होनेवाला बर्तन है। इसके अलावा लोटा एक उपयोगी पात्र है जिसका प्रयोग जल, दूध या अन्य तरल को रखने के काम आता है। यह हिन्दू लोगों की पूजा में भी काम आता है।
 
thumb|left| स्टील और तांबे के लोटे

## इन्हें भी देखें
* भारतीय खाना बनाने में इस्तेमाल होनेवाले बर्तन

श्रेणी:भारतीय खान पान
श्रेणी:भारतीय खाना
श्रेणी:बर्तन
श्रेणी:भारतीय खाना बनाने में इस्तेमाल होनेवाले बर्तन
मेघनाद साहा

**मेघनाद साहा** (६ अक्टूबर १८९३ - १६ फरवरी, १९५६) सुप्रसिद्ध भारतीय खगोलविज्ञानी (एस्ट्रोफिजिसिस्ट्) थे। वे साहा समीकरण के प्रतिपादन के लिये प्रसिद्ध हैं। यह समीकरण तारों में भौतिक एवं रासायनिक स्थिति की व्याख्या करता है। उनकी अध्यक्षता में गठित विद्वानों की एक समिति ने भारत के राष्ट्रीय शक पंचांग का भी संशोधन किया, जो २२ मार्च १९५७ (१ चैत्र १८७९ शक) से लागू किया गया। इन्होंने साहा नाभिकीय भौतिकी संस्थान तथा इण्डियन एसोसियेशन फॉर द कल्टिवेशन ऑफ साईन्स नामक दो महत्त्वपूर्ण संस्थाओं की स्थापना की।

## परिचय
साहा का जन्म ढाका से ४५ कि॰मी॰ दूर शिओरताली गाँव में हुआ था। उनके पिता का नाम जगन्नाथ साहा तथा माता का नाम भुवनेश्वरी देवी था। गरीबी के कारण साहा को आगे बढ़ने के लिये बहुत संघर्ष करना पड़ा। उनकी आरम्भिक शिक्षा ढाका कॉलेजिएट स्कूल में हुई। इण्ट्रेंस में पूर्वी बंगाल मे प्रथम रहे। इसके बाद वे ढाका कालेज में पढ़े। वहीं पर विएना से़ डाक्टरेट करके आए प्रो नगेन्द्र नाथ सेन से उन्होंने जर्मन भाषा सीखी। कोलकाता के प्रेसिडेन्सी कॉलेज से भी शिक्षा ग्रहण की। १६ जून १९१८ को उनका विवाह राधा रानी राय से हुआ। १९२० में उनके ४ लेख सौरवर्ण मंडल का आयनीकरण, सूर्य में विद्यमान तत्त्वों पर, गैसों की रूप विकिरण समस्याओं पर तथा तारों के हार्वर्ड वर्गीकरण पर फिलासाफिकल मैगजीन में प्रकाशित हुए। इन लेखों से पूरी दुनिया का ध्यान साहा की ओर गया। सन १९२३ से सन १९३८ तक वे इलाहाबाद विश्वविद्यालय में प्राध्यापक भी रहे। इसके उपरान्त वे जीवन पर्यन्त कलकत्ता विश्वविद्यालय में विज्ञान फैकल्टी के प्राध्यापक एवं डीन रहे। सन १९२७ में वे रॉयल सोसायटी के सदस्य (फेलो) बने। सन १९३४ की भारतीय विज्ञान कांग्रेस के वे अध्यक्ष थे। साहा इस दृष्टि से बहुत भाग्यशाली थे कि उनको प्रतिभाशाली अध्यापक एवं सहपाठी मिले। उनके विद्यार्थी जीवन के समय जगदीश चन्द्र बसु एवं प्रफुल्ल चन्द्र रॉय अपनी प्रसिद्धि के चरम पर थे। सत्येन्द्र नाथ बोस, ज्ञान घोष एवं जे एन मुखर्जी उनके सहपाठी थे। इलाहाबाद विश्वविद्यालय में प्रसिद्ध गणितज्ञ अमिय चन्द्र बनर्जी उनकी बहुत नजदीकी रहे। उनका देहान्त दिल्ली मे योजना भवन जाते समय हृदयाघात से हुआ।

उन्होंने देश की आजादी में भी योगदान दिया था। अंग्रेज सरकार ने वर्ष १९०५ में बंगाल के आंदोलन को तोड़ने के लिए जब इस राज्य का विभाजन कर दिया तो समूचे मेघनाद भी इससे अछूते नहीं रहे। उस समय पूर्वी बंगाल के गर्वनर सर बामफिल्डे फुल्लर थे। अशांति के इस दौर में जब फुल्लर मेघनाद के ढाका कालिजियट स्कूल में मुआयने के लिए आए तो मेघनाद ने अपने साथियों के साथ फुल्लर का बहिष्कार किया। नतीजतन मेघनाद को स्कूल से बाहर का रास्ता दिखा दिया गया। प्रेसीडेंसी कालेज में पढ़ते हुए ही मेघनाद क्रांतिकारियों के संपर्क में आए। उस समय आजादी के दीवाने नौजवानों के लिए अनुशीलन समिति से जुड़ना देश सेवा का पहला पाठ माना जाता था। मेघनाद भी इस समिति से जुड़ गए। बाद में मेघनाद का संपर्क नेताजी सुभाष चंद्र बोस और देश के पहले राष्ट्रपति राजेंद्र प्रसाद से भी रहा।

## सन्दर्भ

## इन्हें भी देखें
*साहा नाभिकीय भौतिकी संस्थान
*इण्डियन एसोसियेशन फॉर द कल्टिवेशन ऑफ साईन्स

## बाह्यसूत्र
* वैज्ञानिक भारत के पुरोधा प्रो॰ मेघनाद साहा (पाञ्चजन्य)
* विज्ञान प्रसार पर मेघनाद साहा (अंग्रेज़ी में)

श्रेणी:भारतीय वैज्ञानिक
श्रेणी:खगोलशास्त्री
श्रेणी:हिन्दी विकि डीवीडी परियोजना
श्रेणी:1893 में जन्मे लोग
श्रेणी:१९५६ में निधन
श्रेणी:ढाका के लोग
भांगड़ा

**भाँगङा** पंजाब की नृत्य शैली है। यह पुरुष प्रधान नृत्य है।  आम तौर‍ पर यह नृत्य बैसाखी पर्व पर किया जाता है।
300 px|thumb|भाँगङा नृत्य 

भांगड़ा पंजाब के दो म प्रमुख लोक नृत्यों में से एक है; दूसरा प्रमुख नृत्य है गिद्धा। 

भांगड़ा लड़कों का नृत्य है जबकि गिद्दा लड़कियों का नृत्य है। भांगड़ा गेहूं की फसल यानी बैसाखी आदि मेलों, शादियों, सगाई और त्योहारों आदि सहित लगभग हर शुभ अवसर पर खेला या नृत्य किया जाता है। यह लोक नृत्य पंजाब की किसान संस्कृति जितना ही प्राचीन है। लोकगीतकार सोहिन्दर सिंह वंजारा बेदी के शब्दों में, "शुरुआत में, जब पंजाबियों ने हरी फसलों को सुनहरे परिणाम देते देखा, तो उनके दिल उछल पड़े और नाचने लगे। लंबी और कड़ी मेहनत के सुनहरे फल देखकर, किसका दिल नहीं नाचता? शुरू में।" यह नृत्य फसलों की उर्वरता बढ़ाने के अनुष्ठानों के दौरान खुले मैदानों में किया जाता था।

## इतिहास
भांगड़ा पहले केवल पश्चिमी पंजाब के शेखपुर, पश्चिमी गुजरात और सियालकोट जिलों में लोकप्रिय था। यह नृत्य बैसाखी के दौरान गेहूं की फसल से जुड़ा है, जब लोग खुशी में भांगड़ा खेलते हैं। भांगड़ा में केवल ग्रामीण वाद्ययंत्रों का प्रयोग किया जाता है, जिसमें ढोल, भांगड़ा का प्रमुख वाद्ययंत्र है। इसके अलावा अन्य वाद्ययंत्रों जैसे बुगातु, अल्गोज़, स्नेक, काटो आदि का भी उपयोग किया जाता है। भांगड़ा में ढोली की अहम भूमिका होती है. लोग ड्रम के चारों ओर एक घेरा बनाते हैं, कभी-कभी वे अपने कंधों को लय में घुमाते हैं, कभी-कभी वे अपने घुटनों को आगे की ओर झुकाते हैं और फिर पूरा शरीर लय में बंध जाता है। लय धीरे-धीरे तेज़ हो जाती है, जिसके साथ शरीर की गतिविधियाँ भी तेज़ हो जाती हैं। भांगड़ा में लय नहीं टूटनी चाहिए. इसमें ढोल की थाप पर उनके शारीरिक मुद्राओं को भी दर्शाया जाता है, जिसमें काटो बजाना, ढोल बजाना प्रमुख है।

## चित्र दीर्घा

Punjabi Folk dance Gaidda Boliya and Bhangara 06.jpg
Punjabi Folk dance Gaidda Boliya and Bhangara 07.jpg
Punjabi Folk dance Gaidda Boliya and Bhangara 08.jpg
Punjabi Folk dance Gaidda Boliya and Bhangara 09.jpg
Punjabi Folk dance Gaidda Boliya and Bhangara 10.jpg
Punjabi Folk dance Gaidda Boliya and Bhangara 11.jpg
Punjabi Folk dance Gaidda Boliya and Bhangara 12.jpg
Punjabi Folk dance Gaidda Boliya and Bhangara 13.jpg
Punjabi Folk dance Gaidda Boliya and Bhangara 14.jpg
Punjabi Folk dance Gaidda Boliya and Bhangara 15.jpg
Punjabi Folk dance Gaidda Boliya and Bhangara 16.jpg
Punjabi Folk dance Gaidda Boliya and Bhangara 17.jpg
Punjabi Folk dance Gaidda Boliya and Bhangara 18.jpg
Punjabi Folk dance Gaidda Boliya and Bhangara 31.jpg
Punjabi Folk dance Gaidda Boliya and Bhangara 29.jpg
Punjabi Folk dance Gaidda Boliya and Bhangara 38.jpg


श्रेणी:पंजाब के लोक नृत्य
तकिया

right|thumb|एक सजावटी तकिया

**तकिया** सिर के लिये एक गुदगुदा आलंब या सहारा होता है, जिसका प्रयोग आमतौर पर सोते समय किया जाता है, या फिर इसे एक सोफे या कुर्सी पर बैठते समय शरीर को आराम देने के लिए किया जाता है। 
## इतिहास
तकियों का प्रयोग मूल रूप से मुख्यतः अमीर लोगों द्वारा किया जाता था इसके साक्ष्य प्राचीन मिस्र के मकबरों में पाये गये हैं। परिष्कृत रंजक और सिलाई की तकनीकों ने तकियों के विकास मे एक महत्वपूर्ण योगदान दिया और एक सजावटी तकिया चीन और फारस और बाद में मध्यकालीन यूरोप मे एक बहुमूल्य वस्तु समझा जाता था। औद्योगिक क्रांति के बाद सजावटी तकियों का उत्पादन बहुत आसान हो गया। पारंपरिक चीनी तकिये अक्सर कठोर पत्थर, लकड़ी, धातु या चीनी मिट्टी के बक्से होते थे, ना कि भरवां कपड़े के।

## सामाजिक महत्त्व
## देखें
* बिस्तर
* खटिया
* पलंग
* निद्रा

श्रेणी:उपादान
रज़ाई

**रज़ाई** ठंढ से बचने के लिये प्रयुक्त गद्दा है जो कपास की रुई से बनी होती है। इसका उपयोग शिशिर व हेमंत ऋतु में किया जाता है । 

श्रेणी:उपादान
सींग

**सींग** (अंग्रेज़ी: Horn) एक पशु अंग है, जो गाय, बैल, भैंस, बकरी, हिरण, गैंडा आदि कई स्तनधारी प्राणियों के मस्तक पर पाया जाता है। यह प्रायः मज़बूत, कठोर और नुकीला होता है। सींग का निर्माण केराटिन नामक प्रोटीन और अस्थि संरचना से होता है।  

सींग का उपयोग प्राणी मुख्य रूप से **रक्षा**, **आक्रमण**, **परस्पर संघर्ष**, तथा कभी-कभी **आकर्षण** (विशेषकर नर प्राणियों में) के लिए करते हैं। हिरण की प्रजातियों में सींग समय-समय पर झड़ जाते हैं और नए उग आते हैं, जबकि गाय-भैंस आदि में यह स्थायी रूप से बने रहते हैं।  

गैंडा का सींग विशिष्ट होता है क्योंकि यह पूरी तरह केराटिन का बना होता है और इसमें हड्डी नहीं होती। सींग कई संस्कृतियों में धार्मिक, औषधीय और सजावटी दृष्टि से भी महत्त्वपूर्ण माने जाते रहे हैं।  

## देखें भी
* गाय
* हिरण
* गैंडा

श्रेणी:पशु शरीर रचना
श्रेणी:स्तनधारी
बाल्टी

**बाल्टी** आम तौर पर जलाभेद्य पात्र है जो उर्ध्वाधर बेलनाकार अथवा छिन्नकरण शंकु की आकृति सहित इसका ऊपरी भाग खुला एवं नीचला भाग समतल होता है और सामान्यतः इसे एक अर्धवृत्तीय ढुलाई हत्थे से जोड़ दिया जाता है जिसे बाल्टी का कड़िया भी कहा जाता है। बाल्टी का सामान्यतः आयतन  होता है।
## सन्दर्भ

श्रेणी:बर्तन
श्रेणी:उपादान
श्रेणी:पात्र (भाजन)
गद्दा

गद्दा एक चौकोर वस्तु होती है जिसे मनुष्य के लेटने के लिए बनाया जाता है। गद्दे आम तौर पर एक या दो व्यक्तियों के लिए बनाए जाते हैं और इन्हें आम तौर पर पलंग पर रखा जाता है, यद्यपि इन्हें फ़र्श जैसी किसी अन्य ठोस सतह पर भी रखा जा सकता है। गद्दे आम तौर पर भारी कपड़े से बने होते हैं और इनके अन्दर रूई, फ़ोम, नारियल के रेशे जैसी चीज़ें भरी जाती हैं। कुछ गद्दों के अन्दर स्प्रिंग भी लगे होते हैं, एवं कुछ गद्दे हवा अथवा पानी से भी भरे जाते हैं।

आम तौर पर गद्दों पर सोने से पहले चादर बिछाई जाती हैं।

श्रेणी:उपादान
चादर

[अंगूठाकार| अफगानिस्तान के [हेरात में युवतियां पैटर्न वाली चादरें पहनती हैं, जो ईरानी क्रांति के बाद से ईरान में युवा महिलाओं के बीच दुर्लभ है, लेकिन अफगानिस्तान और ताजिकिस्तान में अभी भी आम है]]
**चादर**: (फारसी, उर्दू: چادر) जिसे अंग्रेजी में चदाह, चददर के रूप में भी जाना जाता है, एक बाहरी वस्त्र या खुला लबादा है जिसे फारसी-प्रभावित देशों ईरान, अफगानिस्तान, पाकिस्तान और कुछ हद तक ताजिकिस्तान में कई महिलाओं द्वारा पहना जाता है, साथ ही इराक, बहरीन और सऊदी अरब के कातिफ में शिया समुदाय सार्वजनिक स्थानों या बाहरी स्थानों पर भी पहनते हैं।

चादर पूरे शरीर तक लम्बाई का कपड़े का बना अर्धवृत्ताकार कपड़ा होता है जो सामने की ओर खुला होता है। यह वस्त्र सिर के ऊपर खींचा जाता है, तथा पहनने वाले द्वारा इसे सामने से बंद रखा जाता है; चादर में हाथ खोलने के लिए कोई स्थान, बटन या पकड़ नहीं होती। इसे पहनने वाले की बाजुओं के नीचे दबाकर भी बंद रखा जा सकता है। शास्त्रीय फ़ारसी में इस शब्द का इस्तेमाल लगभग किसी भी कपड़े, सिर पर लपेटने वाले कपड़े या यहाँ तक कि टेंट के संदर्भ में किया जा सकता है।  यह परिभाषा ज़्यादातर पूर्वी फ़ारसी किस्मों ताजिकी और दारी में बरकरार रखी गई है, जो आमतौर पर लगभग किसी भी कपड़े या दुपट्टे के संदर्भ में *चादर* की सजगता का उपयोग करते हैं,   जिसमें ढीले पहने जाने वाले स्कार्फ़ शामिल हैं जिन्हें ईरानी फ़ारसी में चादर कहना अनुचित होगा।
## इन्हें भी देखें
* विश्व_हिजाब_दिवस
* बुर्का
* हिजाब
* हिजाबोफोबिया
* पर्दा प्रथा 
* कर्नाटक_हिजाब_विवाद,_२०२२ 

## संदर्भ

श्रेणी:फ़ारसी शब्द
श्रेणी:इस्लामिक महिला वस्त्र
श्रेणी:परिधान
श्रेणी:वस्त्र
श्रेणी:फ़ारसी शब्द और वाक्यांश
श्रेणी:परदा
श्रेणी:आवरण
श्रेणी:एशियाई परिधान का इतिहास
डब्बा

डब्बा एक पात्र है जो अनाज या द्रव्य रखने के काम आता है।

श्रेणी:उपादान
डाभ

**डाभ** नारियल के कच्चे फल को कहते हैं जिसके अन्दर का पानी स्वास्थ्य और जायके की दृष्टि से अच्छा माना जाता है।
## अन्य फल

श्रेणी:फल

2
पट्टी, उत्तर प्रदेश

**पट्टी** (Patti) भारत के उत्तर प्रदेश राज्य के प्रतापगढ़ ज़िले में स्थित एक नगर है।

## विवरण
पट्टी ज़िले की इसी नाम की तहसील का मुख्यालय और विधानसभा क्षेत्र है। यह मूलतः अवध के अंतर्गत आता है।यह जिला मुख्यालय से 25 किलोमीटर की दूरी पर है यह अपने इतिहास के लिए भी जाना जाता है। तहसील मुख्यालय से लगभग 5-10 किलोमीटर की दूरी पर महदहा, दमदमा और शेषपुरआठगवा जैसे मध्य पाषाण कालीन स्थल विद्यमान है। वहीं मुख्यालय के समीप स्थित रूर गांव से सर्वप्रथम ऐतिहासिक अवध किसान आंदोलन का आरंभ किया गया था। भारत के प्रथम प्रधानमंत्री पंडित जवाहर लाल नेहरु ने अपने राजनीतिक करियर की शुरुआत भी यहीं से की।

यहाँ का मेला बहुत प्रसिद्ध है, इस मेले को देखने के लिए यहाँ हर साल नवंबर महीने में हजारों की संख्या में लोग आते हैं। मेला शुरू होने से पूर्व यहाँ पर लगभग बारह दिनोंं तक भव्य रामलीला का आयोजन किया जाता है। यातायात की दृष्टि से यह क्षेत्र भली भांति विकसित है। यहाँ बसें, मोटर साइकिल, सायकिल, जीप, कार, रिक्शा, ट्रक, इत्यादि वाहन बहुतायत चलते हैं। पट्टी के शेष पुर अठगवा  नामक ग्राम में सबसे ज्यादा IAS PCS और ENGINEER हुए हैं कहा जाता है कि यहां के पुराने राजा देवमणि पाण्डेय थे। जिनका राज पूरे प्रतापगढ़ पर था।

## इन्हें भी देखें
* प्रतापगढ़ ज़िला, उत्तर प्रदेश

## सन्दर्भ

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
श्रेणी:उत्तर प्रदेश के विधानसभा निर्वाचन क्षेत्र
कुर्सी

यह एक प्रकार का उपादान (फर्नीचर) है जो बैठने के काम आता है।

यह बहुत उपयोगी वस्तु है। इसे लकड़ी तथा धातु से बनाया जाता है।

कुर्सी मुख्य रूप से चार स्तंभों का सहारा लिए होती हैं जिनको लकड़ी या धातु से बने एक पट्टे से जोड़ा जाता हैं। इसके ऊपर बैठने वाले व्यक्ति की कमर को सहारा देने के लिए स्टैंड लगा हुआ होता हैं। 

कुर्सी लकड़ी तथा लोहा, एल्युमीनियम, स्टील आदि से बनाई जाती हैं।

श्रेणी:उपादान
हथौड़ा

**हथौड़ा** अनेक प्रकार के व्यवसायियों (प्रोफेशनल्स्) द्वारा उपयोग में लाया जाने वाला मूल उपकरण है। किसी वस्तु पर बलाघात (इम्पैक्ट) या क्षणिक किन्तु महान बल लगाने के लिये **हथौड़े** का उअप्योग किया जाता है। इसका उपयोग कील (नेल) धसाने, अलग-अलग भागों को जोड़ने, किसी चीज को तोड़ने, पीटकर बड़ा करने आदि के लिये किया जाता है। इसका उपयोग हथियार के रूप में भी किया जा सकता है। हैमर हाई कार्बन स्टील के बनाये जाते हैं।

हथौड़े तरह-तरह के होते हैं एवं कार्य-विशेष के अनुरूप उनकी डिजाइन की जाती है (जैसा कार्य वैसी डिजाइन)। हथौड़े के मुख्यतः दो भाग होते हैं - हत्था (हैंडिल) एवं सिर (हेड्)। इसका अधिआंश भार इसके सिर में ही निहित होता है। हथौड़ा मुख्यतः मानव-हस्त-चालित ही होता है किन्तु कुछ मशीन द्वारा स्वतःचालित हथौड़े भी हो सकते हैं।

हेड के भागों के कई नाम होते हैं जैसे उपरी भाग को 'पीन' (peen) कहते हैं
जिस हिस्से में हैंडल लगा होता है उसे 'आइ होल' कहते हैं
उसके नीचे का हिस्सा 'नेक' कहलाता है 
जिस हिस्से से पिटाई करते हैं उसे 'फेस' कहते हैं।

हैमर निम्‍न प्रकार के होते हैं (चित्र देखें)

## भांति-भांति के हथौड़े

image:hammer2.jpg| क्ला हैमर (Claw hammer)
Image:Framing hammer.jpg|Framing hammer
Image:GeologicalHammerSolidForgedHead.png|Geologist's hammer
Image:Hammer tapissier.jpg|Upholstery hammer
Image:Hammer-1.jpg|Cross-peen hammer
Image:Ball-peen hammer 380mm.JPG|Ball-peen hammer
Image:Mallet.jpg|Rubber mallet
Image:Wooden mallet.jpg|Wooden mallet

image:Hammer stone tapping.jpg|Stone tapping hammer
Image:Hammer stone head.jpg|Perforated hammer head of stone
Image:Hammer Long cross-face.jpg|Long cross-face hammer (blacksmithing)
Image:Hammer twist.jpg|Twist hammer (blacksmithing)
Image:Hammer dog-head.jpg|Dog-head hammer (blacksmithing)
Image:Hammer ball pane.jpg|Ball pane hammer
Image:Hammer straight pane sledge.jpg|Straight pane sledgehammer
चित्र:Schwanzhammer VS.jpg|भाप शक्ति से चलने वाला हथौड़ा


श्रेणी:उपकरण
थैला

**थैला** काग़ज़ अथवा कपड़े का बना एक कठोरता रहित वस्तु होती है। इसे सामान को एक स्थान से दूसरे स्थान तक संगठित रूप में ले जाने के लिए प्रयुक्त किया जाता है।

श्रेणी:उपादान
श्रेणी:थैलियाँ
बाण

यह धनुष के साथ प्रयुक्त होने वाला एक अस्त्र है जिसका अग्र भाग नुकीला होता है।

**बाण** का सर्वप्रथम उल्लेख ऋग्वेद संहिता में मिलता है। इषुकृत् और इषुकार शब्दों का प्रयोग सिद्ध करता है कि उन दिनों बाण-निर्माण-कार्य व्यवस्थित व्यवसाय था। ऋग्वेदकालीन लोहार केवल लोहे का काम ही नहीं करता था, बाण भी तैयार करता था। बाण का अग्र भाग लोहार बनाता था और शेष बाण-निर्मातानिकाय बनाता था।

ऐतरेय ब्राह्मण (ई. पू. 600 वर्ष) में देवताओं के धनुष का रोचक वर्णन मिलता है। देवताओं ने सोमयज्ञ के उपसद् में एक धनुष तैयार किया। धनुष का अग्रभाग अग्नि, आधार सोम, दंड विष्णु और पंख वरुण था।

बाण का नाम शर कैसे पड़ा, इसका वर्णन शतपथ ब्राह्मण में मिलता है। जब वृत्रासुर पर इंद्र ने वज्र चलाया तब वज्र के चार खंड हो गए - स्फाय, यूप, रथ और अंतिम भाग शर के रूप में धरती पर गिर पड़ा। टूटने के कारण इनका नाम शर पड़ा। उसमें यह भी लिखा है कि बाण का शीर्ष वैसा ही है जैसे यज्ञ के लिए अग्नि।

अग्निपुराण में बाण के निर्माण का वर्णन है। यह लोहे या बाँस से बनता है। बाँस सोने के रंग का और उत्तम कोटि के रेशोंवाला होना चाहिए। बाण के पुच्छभाग पर पंख होते हैं। उसपर तेल लगा रहना चाहिए, ताकि उपयोग में सुविधा हो। इसकी नोक पर स्वर्ण भी जड़ा होता है।

हरिहरचतुरंग के अनुसार बाण तालतृण के दंत, शृंग या शारभ द्रुम (साल या वेणु) के बनते थे। विष्णुधर्मोत्तर में उनके धातु के, शृंग के तथा दारु (बाँस) के बने होने का उल्लेख है। इससे सिद्ध होता है कि ज्यों ज्यों समय बीतता गया पुरानी चीजें छोड़ दी गई। धातु का उपयोग महत्व का है और युद्धकला का अंतिम विकास है।

अग्निपुराण में उत्कृष्ट, सामान्य और निकृष्ट तीन प्रकार के बाणों की पहचान दी है। बाण को निर्मुक्त करने के लिए उसके पंखदार सिरे को अँगूठे की सहायता से पकड़ना चाहिए। उत्कृष्ट बाण के दंत की माप 12 मुष्टि (1 मुष्टि संभवत: 1 पल के बराबर थी), सामान्यकी 11 मुष्टि और निकृष्ट की 10 मुष्टि होती थी। मनु ने भी इन आयुधों का उल्लेख किया है। कालिदास ने तेज, गहरे और दृढ़ दंडों का वर्णन किया है : वेणु, शर, शलाका, दंडसार और नाराच। कुछ बाणों पर लोहे की नोक की, कुछ पर काटने के लिए अस्थि की नोक की और कुछ पर छेदने के लिए लकड़ी की नोक की व्यवस्था रहती थी। जो धनुर्धर आधे अंगुल मोटी धातु की पट्टी को अथवा चमड़े की 24 परतों को बेध देता था, वह अत्यत कुशल माना जाता था।

## इन्हें भी देखें
* धनुष

श्रेणी:शस्त्रास्त्र
व्यापार

**धंधोडा (ता. छोटाउदेपुर)** भारत के पश्चिमी भाग में गुजरात राज्य के मध्य भाग में छोटा उदयपुर जिले के छोटा उदयपुर तालुका में एक गाँव है। धंधोडा गाँव के लोगों का मुख्य व्यवसाय कृषि, खेतिहर मजदूरी और पशुपालन है। इस गाँव में मुख्य रूप से मक्का, अरहर और सब्जी की फसल उगाई जाती है। इस गाँव में प्राथमिक विद्यालय, पंचायत घर, आंगनवाड़ी और दूधडेयरी जैसी सुविधाएँ उपलब्ध हैं। गाँव में खोडियार माता और हनुमानजी के मन्दिर हैं। धंधोडा गाँव के उत्तर में मलाजा, दक्षिण में ओलियाम्बा, पूर्व में पाधरवत, सिमलफालिया, घेंलावंत, पश्चिम में पुनियावंत जैसे गाँव स्थित हैं। गाँव में कक्षा 1 से 8 के लिए 2 प्राथमिक विद्यालय और कक्षा 1 से 5 के लिए मोटाफालिया प्राथमिक विद्यालय हैं गाँव में कक्षा 8 से 10 तक के लिए श्रीपी.एल. मकवाना हाई स्कूल है। मौसम विभाग का कार्यालय भी गाँव के नवीवसहत फलिया में स्थित है।

श्रेणी:छोटा उदयपुर तालुका
श्रेणी:धंधोडा ग्रामपंचायत
हिन्दी बाल साहित्य

हिन्दी बाल साहित्य की बहुत समृद्ध परम्परा हॅ। बाल साहित्य के अन्तर्गत वह समस्त साहित्य आता है जिसे बच्चों के मानसिक स्तर को ध्यान में रखकर लिखा गया हो। बाल साहित्य में रोचक कहानियाँ एवं कविताएँ प्रमुख हैं। 

'रवीद्रनाथ टैगोर का बाल साहित्य' नाम से बच्चों के लिए लिखी गईं उनकी कुछ कविताएँ और कहानियाँ दो भागों में प्रकाशित हुई हैं।
हिन्दी बालसाहित्य मे मुख्यतः सामाजिक प्राचीन परंपरा की शिक्षा बच्चों को दी जाती है| बहुत सी कविताएं हमारे समाज मे बिखरी हुई है, जिसका संकलन ओर प्रकाशन अभी भी श्रुति - परंपरा से हो रहा है| जैसे- बालो हम जगदानन्द, नमे बाला सरस्वती| साते भवतु सुप्रीत देवी शिखर वासिनी इत्यादि| इस तरह की बाल सुलभ कविताएं बच्चों को सुलभ ग्राह्य होती है|बच्चों का कोमल हृदय माता और प्रकृति से ज्यादा ग्रहण करता है|

हिन्दी में बाल साहित्य का एक बङा स्रोत पंचतंत्र की कथाएँ हैं।

बाल गीत
कविताओं में महाराणा प्रताप का घोड़ा, झाँसी की रानी बच्चों को प्रेरित करतीं आईं हैं।

## बाहरी कड़ियाँ
* 21वीं सदी का हिन्दी बाल साहित्य: आडियो, वीडियो कार्यक्रम इंटरनेट एवं डिजिटल पुस्तकें
* हिंदी बाल साहित्‍य की महत्‍वपूर्ण पुस्तकें

बाल पत्रिकाएँ,
चंदामामा, 
टिंकल (हिंदी)

श्रेणी:हिन्दी बाल साहित्य
पात्र

* किसी नाटक, कहानी अथवा फिल्म के चरित्रों को पात्र कहते हैं, जैसे हीरामन तीसरी कसम का प्रमुख पात्र था।
* इसके अलावा किसी भंडारण करने के लिये प्रयुक्त बरतन को भी पात्र कहते हैं - जैसै लोटा।

श्रेणी:शब्दार्थ
डेकची

**डेकची** एक बर्तन का नाम है।

श्रेणी:पात्र
श्रेणी:बरतन
चार की टोली

**चार की टोली** एक चीनी साम्यवादी पार्टी के किसी नेता की समुदाय थी जो माओ ज़ेदंग के मौत के बाद पकड़े गए थे, उन्के स्थान से हटाए गए थे और सांस्कृतिक क्रान्ति के लिये मुख्य रूप से दोष दिये गए थे।

## सदस्यता
माओ की विधवा जांग चिंग और उसके तीन साथीदारी Zhang Chunqiao, Yao Wenyuan और Wang Hongwen टोली में शामिल थे। दो दूसरे आदमी, Kang Sheng और Xie Fuzhi, जो 1976 में हाल में मरे हुए थे, वे भी टोली के अंदर होने को पहचान किया गया था। Chen Boda भी टोली का अच्छा साथीदारी मना जाता था।

## भूमिका

## गिरावट
अब चीनी कम्युनिष्ट पार्टी का दावा है कि अपने अन्तिम बरस में माओ जांग चिंग और उसके साथीदारीओं के विरोध में आया और कि माओ के ९ सितम्बर १९७६ मौत के बाद टोली ने सत्ता छीनने की कोशिश की। वही आरोप १९७१ में Lin Biao पर भी लगाया गया था। दशकों के बाद भी इन घटनाओं का पूरा सच जानना तो असंभव है।

पर दिखता है कि माओ के मौत से पहले टोली का प्रभाव गिर रहा था। 

श्रेणी:संवर्धन आमूल परिवर्त
हिन्दचीन युद्ध

हिन्दचीन में दो युद्द हुए हैं -

* प्रथम हिन्दचीन युद्ध
* द्वितीय हिन्दचीन युद्ध

श्रेणी:एशिया के युद्ध
श्रेणी:वियतनाम
श्रेणी:हिन्दचीन युद्ध
श्रेणी:हिन्दचीन
प्रथम हिन्दचीन युद्ध

**प्रथम [[इंडोचायना|हिन्दचीन]] युद्ध**, फ्रांस और वियत मिन्ह के बीच १९४० से १९५४ तक चला। वियतनामी लोग हिन्दचीन पर फ्रांस के पुनः कब्जे से स्वतंत्रता चाहते थे। इसमें संयुक्त राज्य अमेरिका भी फ्रांस की सहायता कर रहा था। अन्ततः १९५४ में फ्रांस की पराजय हुई, चार देश स्वतंत्र हुए- उत्तरी वियतनाम, दक्षिणी वियतनाम, कम्बोडिया तथा लाओस।

(इंडो-चाइना) द्वीप 1850 के दशक से फ्रांस का उपनिवेश था। उस समय हिन्दचीन के अन्तर्गत आज के वियतनाम (उत्तरी एवं दक्षिणी), कम्बोडिया, लाओस आते थे। द्वितीय विश्वयुद्ध के दौरान इस पर जापान ने कब्जा कर लिया था। युद्ध के बाद फ्रांसीसी दक्षिणपूर्वी एशिया पर अपना साम्राज्य फिर से स्थापित करना चाहते थे। द्वितीय विश्वयुद्ध के बाद वियतनामी जनता अपनी स्वाधीनता चाहती थी। फ्रांसीसियों ने उनकी स्वाधीनता की मांग को अस्वीकार करके उस पर कब्जा कर लिया। वियतनामी जनता ने 1940 से लेकर 1954 तक फ्रांसीसियों के विरुद्ध राष्ट्रीय मुक्ति युद्ध चलाया और 1954 में फ्रांसीसियों को पराजित करके उन्हें वहां से भगा दिया।

## इन्हें भी देखें
* द्वितीय हिन्दचीन युद्ध
* हिन्दचीन युद्ध

श्रेणी:विश्व के युद्ध
श्रेणी:वियतनाम
श्रेणी:हिन्दचीन युद्ध
श्रेणी:हिन्दचीन
माइक्रोसॉफ्ट ऑफिस

**माइक्रोसॉफ़्ट ऑफ़िस** () l किया है। माइक्रोसॉफ्ट ऑफ़िस ओपन-सोर्स सॉफ्टवेयर नही है यह एक क्षितिज समांतर (समान्तर) मार्केट सॉफ्टवेयर है।

## इतिहास
माइक्रोसॉफ्ट ऑफिस सर्वप्रथम सन् 1989 में माइक्रोसॉफ्ट कॉर्पोरेशन द्वारा मैक-ऑपरेटिंग सिस्टम के लिए शुरू किया गया। विंडोज ऑपरेटिंग सिस्टम के लिए 1990 में प्रथम संस्करण लाया गया । माइक्रोसॉफ़्ट ऑफ़िस-2024 इसका वर्तमान संस्करण है।

## Ms world
माइक्रोसॉफ़्ट ऑफिस पैकेज के प्रमुख सॉफ्टवेयर निम्न प्रकार हैं 
* माइक्रोसॉफ़्ट वर्ड
* माइक्रोसॉफ़्ट ऍक्सल
* माइक्रोसॉफ़्ट पावरप्वाइण्ट
* माइक्रोसॉफ़्ट एक्सेस
* माइक्रोसॉफ़्ट पब्लिशर
* माइक्रोसॉफ़्ट लिंक
* माइक्रोसॉफ़्ट वननोट
* माइक्रोसॉफ़्ट आउटलुक
* माइक्रोसॉफ़्ट इंफ़ोपाथ डिज़ानर
* माइक्रोसॉफ़्ट स्काईड्राइव प्रो 2019

## इन्हें भी देखें
* ऑफ़िस स्वीट
* माइक्रोसॉफ़्ट ऑफ़िस हिन्दी २००३
* माइक्रोसॉफ्ट ऑफिस २००७
* माइक्रोसॉफ़्ट ऑफ़िस २०१०
* माइक्रोसॉफ़्ट ऑफ़िस २०१३
* माइक्रोसॉफ़्ट ऑफ़िस २०१६
* ओपनऑफिस.ऑर्ग

## सन्दर्भ

## बाहरी कड़ियाँ
* माइक्रोसॉफ़्ट ऑफ़िस का जालपृष्ठ
*अपने कंप्यूटर में माइक्रोसॉफ्ट ऑफिस कैसे स्थापित करे ? 

श्रेणी:माइक्रोसॉफ़्ट सॉफ़्टवेयर
श्रेणी:माइक्रोसॉफ़्ट
हिन्दचीन

**हिन्दचीन** दक्षिण पूर्व एशिया (जम्बूद्वीप) के कुछ इलाको को कहते हैं । यह क्षेत्र भारत के पूर्व में और चीन के दक्षिण में पड़ता है । सामाजिक तथा सांस्कृतिक दृष्टि से यह दोनो देशों से प्रभावित है इसलिये इसे हिन्दचीन (हिन्द + चीन) का नाम दिया गया है। वस्तुत: यह फ्रांसीसी शब्द "ऐंदोशीन" (Indochine) से व्युत्पन्न हुआ है।

वियतनाम की संस्कृति चीन से ज्यादा प्रभावित है जबकि थाईलैंड, कम्बोडिया तथा लाओस की भारत से । यहां का मुख्य धर्म बौद्ध धर्म है ।

श्रेणी:प्रायद्वीप
श्रेणी:दक्षिण पूर्व एशिया
श्रेणी:हिन्दचीन
कृष्णा सोबती

**कृष्णा सोबती** (१८ फ़रवरी १९२५- २५ जनवरी २०१९ ) (सम्बद्ध भाग अब पाकिस्तान में) मुख्यतः हिन्दी की आख्यायिका (फिक्शन) लेखिका थी । उन्हें १९८० में साहित्य अकादमी पुरस्कार तथा १९९६ में साहित्य अकादमी अध्येतावृत्ति से सम्मानित किया गया था। अपनी बेलाग कथात्मक अभिव्यक्ति और सौष्ठवपूर्ण रचनात्मकता के लिए जानी जाती हैं। उन्होंने हिंदी की कथा भाषा को विलक्षण ताज़गी़ दी है। उनके भाषा संस्कार के घनत्व, जीवन्त प्रांजलता और संप्रेषण ने हमारे समय के कई पेचीदा सत्य उजागर किये हैं।

## जीवन परिचय
कृष्णा सोबती का जन्म गुजरात में 18 फरवरी 1925 को हुआ था। भारत के विभाजन के बाद गुजरात का वह हिस्सा पाकिस्तान में चला गया है। विभाजन के बाद वे दिल्ली में आकर बस गयीं और तब से यहीं रहकर साहित्य-सेवा कर रही हैं। उन्हें 1980 में 'ज़िन्दगीनामा' के लिए साहित्य अकादमी पुरस्कार मिला था। 1996 में उन्हें साहित्य अकादमी का फेलो बनाया गया जो अकादमी का सर्वोच्च सम्मान है।
2017 में इन्हें भारतीय साहित्य के सर्वोच्च सम्मान "ज्ञानपीठ पुरस्कार" से सम्मानित किया गया है। ये मुख्यतः कहानी लेखिका हैं। इनकी कहानियाँ 'बादलों के घेरे' नामक संग्रह में संकलित हैं। इन कहानियों के अतिरिक्त इन्होंने आख्यायिका (फिक्शन) की एक विशिष्ट शैली के रूप में विशेष प्रकार की लंबी कहानियों का सृजन किया है जो औपन्यासिक प्रभाव उत्पन्न करती हैं। ऐ लड़की, डार से बिछुड़ी, यारों के यार, तिन पहाड़ जैसी कथाकृतियाँ अपने इस विशिष्ट आकार प्रकार के कारण  उपन्यास के रूप में प्रकाशित भी हैं।
इनका निधन 25 जनवरी 2019 को एक लम्बी बिमारी के बाद सुबह साढ़े आठ बजे एक निजी अस्पताल में हो गया।  

## प्रकाशित कृतियाँ
; कहानी संग्रह-
* बादलों के घेरे - 1980

; लम्बी कहानी (आख्यायिका/उपन्यासिका)-
# डार से बिछुड़ी -1958
# मित्रो मरजानी -1967
# यारों के यार -1968
#
# ऐ लड़की  -1991
# सिक्का बदल गया 
#
# मेरी माँ कहा है 
# जैनी मेहरबान सिंह -2007 (चल-चित्रीय पटकथा; 'मित्रो मरजानी' की रचना के बाद ही रचित, परन्तु चार दशक बाद 2007 में प्रकाशित)

; उपन्यास-
# सूरजमुखी अँधेरे के -1972
# ज़िन्दगी़नामा -1979
# दिलोदानिश -1993
# समय सरगम -2000
# गुजरात पाकिस्तान से गुजरात हिंदुस्तान -2017 (निजी जीवन को स्पर्श करती औपन्यासिक रचना)

; विचार-संवाद-संस्मरण-
# हम हशमत (तीन भागों में)
# सोबती एक सोहबत
# शब्दों के आलोक में
# सोबती वैद संवाद
# मुक्तिबोध : एक व्यक्तित्व सही की तलाश में -2017
# लेखक का जनतंत्र -2018
# मार्फ़त दिल्ली -2018

; यात्रा-आख्यान-
* बुद्ध का कमण्डल : लद्दाख़

## सम्मान एवं पुरस्कार
साहित्य अकादमी की महत्तर सदस्यता समेत कई राष्ट्रीय पुरस्कारों और अलंकरणों से शोभित कृष्णा सोबती ने पाठक को निज के प्रति सचेत और समाज के प्रति चैतन्य किया है। आपको हिंदी अकादमी, दिल्ली की ओर से वर्ष २०००-२००१ के शलाका सम्मान से सम्मानित किया गया था। उन्हें वर्ष २०१७ का ५३वाँ ज्ञानपीठ पुरस्कार प्रदान करने की घोषणा हुई है।

## सन्दर्भ

## इन्हें भी देखें
* हिन्दी गद्यकार

## बाहरी कड़ियाँ

श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:हिन्दी गद्यकार
श्रेणी:शलाका सम्मान
श्रेणी:साहित्य अकादमी फ़ैलोशिप से सम्मानित‎
श्रेणी:ज्ञानपीठ सम्मानित
श्रेणी:२०१९ में निधन
शरद जोशी

***'शरद जोशी***' (१९३१-१९९१) हिन्दी जगत के प्रमुख व्यंगकार

शरद जोशी का जन्म मध्य प्रदेश के उज्जैन शहर में २१ मई १९३१ को हुआ।

**जीवन परिचय** - कुछ समय तक यह सरकारी नौकरी में रहे, फिर इन्होंने लेखन को ही आजीविका के रूप में अपना लिया।

**लेखन परिचय** - 
आरम्भ में कुछ कहानियाँ लिखीं, फिर पूरी तरह व्यंग्य-लेखन ही करने लगे। 
इन्होंने व्यंग्य लेख, व्यंग्य उपन्यास, व्यंग्य कॉलम के अतिरिक्त हास्य-व्यंग्यपूर्ण धारावाहिकों की पटकथाएँ और संवाद भी लिखे। 
हिन्दी व्यंग्य को प्रतिष्ठा दिलाने प्रमुख व्यंग्यकारों में शरद जोशी भी एक हैं। 
इनकी रचनाओं में समाज में पाई जाने वाली सभी विसंगतियों का बेबाक चित्रण मिलता है।

## प्रमुख व्यंग्य-कृतियाँ
**गद्य रचनाएँ**
परिक्रमा, 
किसी बहाने,
जीप पर सवार इल्लियाँ,
रहा किनारे बैठ,
दूसरी सतह,
प्रतिदिन(3 खण्ड),
यथासंभव,
यथासमय,
यत्र-तत्र-सर्वत्र,
नावक के तीर,
मुद्रिका रहस्य,
हम भ्रष्टन के भ्रष्ट हमारे,
झरता नीम शाश्वत थीम,
जादू की सरकार,
पिछले दिनों,
राग भोपाली,
नदी में खड़ा कवि,
घाव करे गंभीर,
मेरी श्रेष्ठ व्यंग रचनाएँ,

**दो व्यंग्य नाटक**
अंधों का हाथी,
एक था गधा उर्फ अलादाद खाँ

**उपन्यास**** 
मैं, मैं और केवल मैं उर्फ़ कमलमुख बी0ए0



**टीवी धारावाहिक**
यह जो है जिंदगी,
मालगुड़ी डेज,
विक्रम और बेताल,
सिंहासन बत्तीसी,
वाह जनाब,
दाने अनार के,
यह दुनिया गज़ब की,
लापतागंज,



**फिल्मी सम्वाद'''
क्षितिज,
गोधूलि,
उत्सव,
उड़ान,
चोरनी,
साँच को आँच नहीं,
दिल है कि मानता नहीं

## बाहरी कड़ियाँ
* 17वीं पुण्‍य तिथि पर शरद जोशी को याद करते हुए (कथाकार) 

श्रेणी:हिन्दी व्यंग्यकार
मीटर

**मान** (या **मीटर**) लम्बाई के नाप/माप की इकाई है। यह अन्तर्राष्ट्रीय इकाई प्रणाली में एवं मात्रक प्रणाली में भी, लम्बाई के मापन की SI मूल इकाई है। इसका प्रयोग विश्वव्यापी स्तर पर वैज्ञानिक और सामान्य प्रयोगों हेतु होता है। ऐतिहासिक रूप से, मान को फ़्रांसीसी विज्ञान अकादमी ने परिभाषित किया था। यह परिभाषा थी:
. वर्तमान में भार एवं मापों पर अन्तर्राष्ट्रीय ब्यूरो द्वारा परिभाषित है:

मान हेतु चिन्ह है मा m (बड़े अक्षर में M कदापि नहीं). मान के दशमलव गुणक और उप-गुणक, जैसे *[[किलोमीटर|सहस्रमान]]* (1000 मान) और *[[सेंटीमीटर|शतिमान]]* ( मान), को SI उपसर्ग जोड़ कर लिखा जाता है।

## मान के SI उपसर्गीय रूप

प्रायः SI उपसर्ग का प्रयोग मान के दशमलव गुणकों और उप-गुणकों हेतु होता है। इसे निम्न सारणी में दिखाया गया है:

## अन्य इकाइयों में तुलनात्मक रूप

इस सारणी में, इंच अर्थात अन्तर्राष्ट्रीय इंच है

## देखें
* मीट्रिक प्रणाली
* अन्तर्राष्ट्रीय इकाई प्रणाली
* कन्वेंशन ड्यू मेत्रे
* SI उपसर्ग
* इकाइयों का अंतरण अन्य इकाइयों से तुलना हेतु
* महत्ता के क्रम (लम्बाई)
* प्रकाश की गति
* माप विद्या
* ISO 1 – लम्बाई मापन हेतु, मानक सन्दर्भ तापमान

## सन्दर्भ
* Bureau International des Poids et Mesures. The BIPM and the evolution of the definition of the metre. Retrieved 2006 June 3. 
* ———. Resolutions of the CGPM. Retrieved 2006 June 3.
* Penzes, William B. at the U.S. National Institute of Standards and Technology Precision Engineering Division (2005 December 29). Time Line for the Definition of the Meter. Retrieved 2006 June 3.
* U.S. National Institute of Standards and Technology (October 2000). The NIST Reference on Constants, Units, and Uncertainty: International System of Units (SI):
** SI base units. Retrieved 2006 June 3.
** Definitions of the SI base units. Retrieved 2006 June 3.
** Historical context of the SI: meter. Retrieved 2006 June 3.
** Peter Mohr CODATA presentation October 2006
** CODATA recommendations 2006

## टिप्पणी


## बाहरी कड़ियाँ
* National Research Council of Canada: ''Optical frequency - maintaining the metre''
* Length—Evolution from Measurement Standard to a Fundamental Constant at U.S. NIST 
* The History of the Meter By Tibo Qorl (Translated by Sibille Rouzaud)
* NIST:''Definition of the meter and ''c''

श्रेणी:SI मूल इकाइयाँ
श्रेणी:लम्बाई की इकाइयाँ
मन्नू भंडारी

**मन्नू भंडारी** (३ अप्रैल १९३१ ― १५ नवंबर २०२१) हिन्दी की सुप्रसिद्ध कहानीकार थीं। मध्य प्रदेश में मंदसौर जिले के भानपुरा गाँव में जन्मी मन्नू का बचपन का नाम महेंद्र कुमारी था। लेखन के लिए उन्होंने मन्नू नाम का चुनाव किया। उन्होंने एम ए तक शिक्षा पाई और वर्षों तक दिल्ली के मिरांडा हाउस में अध्यापिका रहीं। धर्मयुग में धारावाहिक रूप से प्रकाशित उपन्यास आपका बंटी से लोकप्रियता प्राप्त करने वाली मन्नू भंडारी विक्रम विश्वविद्यालय, उज्जैन में प्रेमचंद सृजनपीठ की अध्यक्षा भी रहीं। लेखन का संस्कार उन्हें विरासत में मिला। उनके पिता सुख सम्पतराय भी जाने माने लेखक थे।

## प्रमुख कृतियाँ
### कहानी
*एक प्लेट सैलाब (१९६२)
*मैं हार गई (१९५७)
*तीन निगाहों की एक तस्वीर
*यही सच है (१९६६)
*त्रिशंकु
*आंखों देखा झूठ
*अकेली -  यह कहानी *सोमा बुआ* नाम के पात्र को केंद्र में रखकर लिखी गई है। सोमा अपने पास पड़ोस से घुलने-मिलने के प्रयासों के बावजूद अकेली पड़ जाती है। वह अकेली इसलिए है क्योंकि वह परित्यक्ता है, बूढ़ी हो चली है तथा उसका पुत्र भी उसे छोड़कर जा चुका है। अपने परिवेश के साथ घुलने मिलने के उसके प्रयास भी एकतरफा हैं।

### उपन्यास
* **आपका बंटी** (१९७१) - यह उपन्यास विवाह विच्छेद की त्रासदी में पिस रहे एक बच्चे को केंद्र में रखकर लिखा गया था।
***एक इंच मुस्कान**(१९६२) - लेखक और पति राजेंद्र यादव के साथ लिखा गया उनका उपन्यास *एक इंच मुस्कान* पढ़े लिखे आधुनिक लोगों की एक दुखांत प्रेमकथा है जिसका एक-एक अंक लेखक-द्वय ने क्रमानुसार लिखा। 
* **महाभोज** (१९७९) - यह उपन्यास नौकरशाही और राजनीति में व्याप्त भ्रष्टाचार के बीच आम आदमी की पीड़ा को उद्घाटित करता है। इस उपन्यास पर आधारित नाटक अत्यधिक लोकप्रिय हुआ था। इसी प्रकार *यही सच है* पर आधारित रजनीगंधा नामक फिल्म अत्यंत लोकप्रिय हुई थी और उसको १९७४ की सर्वश्रेष्ठ फिल्म का पुरस्कार भी प्राप्त हुआ था।
### आत्मकथा
*‘एक कहानी यह भी’(२००७)

## पुरस्कार और सम्मान
हिन्दी अकादमी, दिल्ली का शिखर सम्मान, बिहार सरकार, भारतीय भाषा परिषद, कोलकाता, राजस्थान संगीत नाटक अकादमी, व्यास सम्मान और उत्तर-प्रदेश हिंदी संस्थान द्वारा पुरस्कृत।
## नाटक
*`बिना दीवारों का घर' (१९६६)

## प्रकाशित कृतियाँ
कहानी-संग्रह :- एक प्लेट सैलाब, मैं हार गई, तीन निगाहों की एक तस्वीर, यही सच है, त्रिशंकु, श्रेष्ठ कहानियाँ, आँखों देखा झूठ, नायक खलनायक विदूषक।
उपन्यास :- आपका बंटी, महाभोज, स्वामी, एक इंच मुस्कान और कलवा, एक कहानी यह भी।
पटकथाएँ :- रजनी, निर्मला, स्वामी, दर्पण।
नाटक :- बिना दीवारों का घर।

## सन्दर्भ

श्रेणी:शलाका सम्मान
श्रेणी:व्यास सम्मान
श्रेणी:हिन्दी विकि डीवीडी परियोजना
मैत्रेयी पुष्पा

**मैत्रेयी पुष्पा** हिंदी लेखिका हैं। उन्हें हिन्दी अकादमी दिल्ली का उपाध्यक्ष नियुक्त किया गया है।

## जीवन
उनका जन्म 30 नवंबर, 1944 को अलीगढ़ जिले के सिकुर्रा गाँव में हुआ। उनके जीवन का आरंभिक भाग बुंदेलखण्ड में बीता। 

## शिक्षा
उनकी आरंभिक शिक्षा झाँसी जिले के खिल्ली गाँव में तथा एम॰ए॰ (हिंदी साहित्य) बुंदेलखंड कालेज, झाँसी में हुआ।

## कृतियाँ
### उपन्यास
* स्मृति दंश (१९९०)
* बेतवा बहती रही (१९९३)
* इदन्‍नमम (१९९४)
* चाक (१९९७)
* झूला नट (१९९९)
* अल्मा कबूतरी
* कहै ईसुरी फाग
* चिन्‍हार
* गुनाह बेगुनाह
* फ़रिश्ते निकले (2014)

### आत्‍मकथा
* कस्‍तूरी कुण्‍डल बसै(२००३)
* गुड़िया भीतर गुड़िया(२००८)

### कहानी संग्रह
* चिन्हार 
* ललमनियाँ तथा अन्‍य कहानियां
* त्रिया हठ
* फैसला
* सिस्टर
* सेंध
* अब फूल नहीं खिलते
* बोझ
* पगला गई है भागवती
* छाँह
* तुम किसकी हो बिन्नी?

### कविता संग्रह
* लकीरें

### यात्रा संस्‍मरण
* अगनपाखी

### लेख संग्रह
* खुली खिड़कियां

## सम्मान
* हिंदी अकादमी द्वारा साहित्य कृति सम्मान 
* कहानी 'फ़ैसला' पर कथा पुरस्कार मिला 
* 'बेतवा बहती रही' उपन्यास पर उ.प्र. हिंदी संस्थान द्वारा प्रेमचंद सम्मान(१९९५) 
* 'इदन्नमम' उपन्यास पर शाश्वती संस्था बंगलौर द्वारा नंजनागुडु तिरुमालंबा पुरस्कार
* म.प्र. साहित्य परिषद द्वारा वीरसिंह देव सम्मान
* वनमाली सम्‍मान 2011

## बाहरी कडियाँ
* खुद को पत्नी माना ही नहीं कभी: हंस के एक अंक में राजेन्द्र यादव ने मैत्रेयी की तुलना मरी हुयी गाय से की, इस पर साहित्य जगत में काफी हलचल हुयी। इस व अन्य विषयों पर कथाकार अमरीक सिंह दीप की मैत्रेयी पुष्पा से निरंतर ब्लॉगज़ीन में प्रकाशित बातचीत।
* भारतीय साहित्‍य संग्रह पर मैत्रेयी की पुस्‍तकें
* मंच से बिन्नू बोलेगी या फिर मैत्रेयी पुष्पा
* गजब नेता – मैत्रेयी पुष्पा
* मैत्रेयी पुष्पा - सेक्स प्रेम की मृत्यु है
 
## इन्हें भी देखें
* हिन्दी गद्यकार
* हिंदी साहित्य

## सन्दर्भ

श्रेणी:लेखक
श्रेणी:हिन्दी साहित्य
श्रेणी:हिन्दी गद्यकार
श्रेणी:साहित्य
श्रेणी:1944 में जन्मे लोग
श्रेणी:जीवित लोग
पुनर्गमनवाद

**पुनर्गमनवाद** एक दार्शनिक दृष्टिकोण है जिससे याथार्थ्य की विवेचना भारतीय परम्परा में होती है। पुनर्गमन का अर्थ विधान अथवा व्यवस्था के रूप का विभिन्न स्थानों पर उत्थान। इसका उत्गम वेद के महावाक्य *[[यद् पिण्डे तद् ब्रह्माण्डे]]* है। एक ही समय पूरे ब्रह्माण्ड को ईश्वर का रूप और ईश्वर का आत्मा से समीकरण इस मत से आनुरूप्य हैं। पर इसका प्रमाण समकालीन विज्ञान में भी मिलता है।

यह विरोधाभास है और अनोखी बात है कि इसे दर्शन का नव्योत्तर विषय अथवा वैदिक विचार का प्रबन्ध माना जा सकता है। सुभाष काक ने इस दार्शनिक मत पर कई कृतियां लिखीं हैं।

इस विचारधारा से एक प्राचीन वैदिक ज्योतिष का ज्ञान हुआ है, जिससे भारत की संस्कृति, विज्ञान और कालक्रम पर नया प्रकाश पड़ता है। इनमें से सबसे रोचक १०८ अंक, जो भारतीय संस्कृति में बहुत आता है, की व्याख्या है। प्रमुख देवी-देवताओं के १०८ नाम हैं, जपमाला में १०८ दाने, १०८ धाम हैं, आदि। सुभाष काक के शोध ने दिखाया है कि वैदिक काल में यह ज्ञान था कि सूर्य और चन्द्रमा पृथिवी से लगभग १०८ निजि व्यास के गुणा दूर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है।

## सन्दर्भ


## इन्हें भी देखें
* पुनरावर्तन

## बाहरी कड़ियाँ
* दर्शन
* कला

श्रेणी:वेद
सेवा राम यात्री

**सेवा राम यात्री** (10 जुलाई 1932-17 नवंबर 2023) एक भारतीय लेखक, कथाकार, व्यंग्यकार और उपन्यासकार हैं। 1971 ई. में 'दूसरे चेहरे' नामक कथा संग्रह से शुरू हुई उनकी साहित्यिक यात्रा अनवरत जारी है। तकरीबन चार दशकों के अपने लेखकीय यात्रा में उन्होंने 18 कथा संग्रह, 33 उपन्यास, 2 व्यंग्य संग्रह, 1 संस्मरण तथा 1 संपादित कथा संग्रह हिंदी जगत के पाठकों को दी है। हाल ही में उत्‍तर प्रदेश सरकार ने उन्‍हें उत्तर प्रदेश हिंदी संस्थान की ओर से संचालित पुरस्कार योजना के तहत 2008 का महात्‍मा गांधी पुरस्‍कार दिये जाने की घोषणा की है।

## व्यक्तिगत जीवन
उत्तर प्रदेश के मुज़फ़्फ़र नगर के एक गांव जड़ोदा में जन्में सेवा राम यात्री की प्रारंभिक शिक्षा मुज़फ़्फ़र नगर में हुई। परिवार अत्यन्त टूटा हुआ था। अपने आसरे ही आगरा विश्वविद्यालय से क्रमश: 1955 और 1957 में राजनीति विज्ञान तथा हिन्दी साहित्य में एम॰ए॰। सागर विश्वविद्यालय में कुछ दिनों रिसर्च। नरसिंहपुर महाविद्यालय म.प्र. में कुछ दिनों अध्यापन। गजियाबाद महानन्द मिशन विद्यालय में हिन्दी प्रवक्ता। एन.आर.सी. खुर्जा बुलंदशहर, नरसिंहपुर, मध्यप्रदेश, गाजियाबाद आदि शहरों में अध्यापन कार्य करने के पश्चात महात्मा गांधी अंतर्राष्ट्रीय हिन्दी विश्वविद्यालय वर्धा से राइटर-इन-रेजीडेंस के पद से सेवानिवृत हैं।

## साहित्यिक जीवन
हाईस्कूल पास करते ही कविता लेखन करने वाले यात्री के प्रसाद, महादेवी, निराला, पंत, बच्चन और नरेन्द्र शर्मा आदर्श कवि हैं। कविता से जन-जीवन के कठिन संघर्षों को पूर्णरूपेण व्यक्त करने में असमर्थता के कारण ही वे कहानी लेखन में प्रवृत हुए। उनकी पहली कहानी 'नई कहानियाँ' सर्वप्रथम 1963 ई. में 'गर्द गुबार' नाम से प्रकाशित हुई। उन्होने 1987 से 2003 तक साहित्यिक पत्रिका वर्तमान साहित्‍य का सम्पादन भी किया। उनका कथा संग्रह खंडित संवाद काफी चर्चित हुआ।

## कृतियाँ
**उनकी प्रमुख कृतियाँ हैं:** 
***उपन्यास :** दराजों में बंद दस्तावेज, लौटते हुए, कई अँधेरों के पार, अपरिचित शेष, चाँदनी के आरपार, बीच की दरार, टूटते दायरे, चादर के बाहर, प्यासी नदी, भटका मेघ, आकाशचारी, आत्मदाह, बावजूद, अंतहीन, प्रथम परिचय, जली रस्सी, युद्ध अविराम, दिशाहारा, बेदखल अतीत, सुबह की तलाश, घर न घाट, आखिरी पड़ाव, एक जिंदगी और, अनदेखे पुल, कलंदर, सुरंग के बाहर। 
***कहानी संग्रह :** केवल पिता, धरातल, अकर्मक क्रिया, टापू पर अकेले, दूसरे चेहरे, अलग-अलग अस्वीकार, काल विदूषक, सिलसिला, अकर्मक क्रिया, खंडित संवाद, नया सम्बंध, भूख तथा अन्य कहानियाँ, अभयदान, पुल टूटते हुए, विरोधी स्वर, खारिज और बेदखल, परजीवी।
***व्यंग्य संग्रह :** किस्सा एक खरगोश का, दुनिया मेरे आगे। 
***संस्मरण :** लौटना एक वाकिफ उम्र का।

## सम्मान
उन्हें उत्तर प्रदेश हिन्दी संस्थान द्वारा 1979, 1980, 1983, 1997, 2001 और 2006 में साहित्य भूषण तथा 2008 में महात्मा गांधी सम्मान से सम्मानित किया गया। 
## सन्दर्भ

## बाहरी कड़ियाँ
*से॰ रा॰ यात्री की रचनाएँ गद्यकोश में
*अभिव्यक्ति पत्रिका में से.रा.यात्री

श्रेणी:हिन्दी गद्यकार
श्रेणी:हिन्दी साहित्यकार
श्रेणी:1932 में जन्मे लोग
श्रेणी:
लिथियम

**लिथियम** एक रासायनिक तत्व है। साधारण परिस्थितियों में यह प्रकृति की सबसे हल्की धातु और सबसे कम घनत्व-वाला ठोस पदार्थ है। रासायनिक दृष्टि से यह क्षार धातु समूह का सदस्य है और अन्य क्षार धातुओं की तरह अत्यंत अभिक्रियाशील (रियेक्टिव) है, यानि अन्य पदार्थों के साथ तेज़ी से रासायनिक अभिक्रिया कर लेता है। यदी इसे हवा में रखा जाये तो यह जल्दी ही वायु में मौजूद ऑक्सीजन से अभिक्रिया करने लगता है, जो इसके शीघ्र ही आग पकड़ लेने में प्रकट होता है। इस कारणवश इसे तेल में डुबो कर रखा जाता है। तेल से निकालकर इसे काटे जाने पर यह चमकीला होता है लेकिन जल्द ही पहले भूरा-सा बनकर चमक खो देता है और फिर काला होने लगता है। अपनी इस अधिक अभिक्रियाशीलता की वजह से यह प्रकृति में शुद्ध रूप में कभी नहीं मिलता बल्कि केवल अन्य तत्वों के साथ यौगिकों में ही पाया जाता है। अपने कम घनत्व के कारण लिथियम बहुत हलका होता है और धातु होने के बावजूद इसे आसानी से चाकू से काटा जा सकता है। 

## चित्र

Image:Lithium paraffin.jpg|तेल में लिथियम
Image:LithiumPelletsUSGOV.jpg|लिथियम की गोलियाँ
Image:FlammenfärbungLi.png|ज्वाला परीक्षण
Image:Petalite.jpg|पेटालाइट, लिथियम का एक खनिज
Image:Lithium chloride.jpg|लिथियम क्लोराइड
Image:Lithium carbonate.jpg|लिथियम कार्बोनेट


## इन्हें भी देखें
* क्षार धातु

## सन्दर्भ


श्रेणी:लिथियम
श्रेणी:क्षार धातु
श्रेणी:रासायनिक तत्व
श्रेणी:अपचायक